Laoaga
Laoaga (filipīniešu: Lungsod ng Laoag, angļu: City of Laoag, iloku: Siudad ti Laoag) ir pilsēta Filipīnās, Ilokosas reģionā, Ziemeļilokosas provinces centrs un lielākā pilsēta. Atrodas Lusonas salas ziemeļrietumos Padsanas upes krastos pie tās ietekas Dienvidķīnas jūrā. Lielākā daļa iedzīvotāju ir iloki. Nozīmīgs reģionāls saimnieciskais, transporta un kultūras centrs.